Premier League'i hooaeg 2015–2016

Premier League'i hooaeg 2015–2016 oli Inglismaa Premier League'i 24. hooaeg. Hooaeg algas 8. augustil 2015 ja lõppes 15. mail 2016. Leicester tuli esimest korda meistriks, tiitlikaitsja Chelsea jäi 10. kohale.

 Klubid 

Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Inglismaa jalgpalli esiliigast.

AFC Bournemouth saavutas eelmisel hooajal oma kõigi aegade parima tulemuse, võites esiliiga. Premier League'is mängis ta esimest korda.

Watford FC tuli eelmisel hooajal esiliigas teiseks, tagades küll ainsana tõusu Premier League'i juba enne viimast vooru. Viimased 8 aastat mängis Watford esiliigas. Kolm viimast korda, mil Watford Inglismaa kõrgeimas liigas mängis (1988, 2000 ja 2007), lõppesid kõik ühtviisi viimase, 20. kohaga.

Norwich City FC võitis play-offi ja tõusis Premier League'i tagasi kohe esimesel katsel pärast väljalangemist. Ka Norwichi eelmine periood esiliigas (2010–11) lõppes kohe esimesel katsel tõusuga Premier League'i.

Nad asendasid Premier League'ist välja langenud Hulli, Burnleyt ja Queens Park Rangersit.

Premier League'is mängisid hooajal 2015–16 järgmised 20 klubi:
 Klubi  Linn  Väljak  MahutavusArsenal  London  Emirates Stadium  60 361Aston Villa  Birmingham  Villa Park  42 785Bournemouth  Bournemouth  Dean Court  11 700Chelsea  London  Stamford Bridge  42 449Crystal Palace  London  Selhurst Park  26 255Everton  Liverpool  Goodison Park  40 157Leicester City  Leicester  King Power Stadium  32 262Liverpool  Liverpool  Anfield  45 276Manchester City  Manchester  Etihad Stadium  47 405Manchester United  Manchester  Old Trafford  75 811Newcastle United  Newcastle upon Tyne  Sports Direct Arena  52 409Norwich City  Norwich  Carrow Road  27 244Southampton  Southampton  St Mary's Stadium  32 689Stoke City  Stoke-on-Trent  Britannia Stadium  27 740Sunderland  Sunderland  Stadium of Light  49 000Swansea City  Swansea  Liberty Stadium  20 520Tottenham Hotspur  London  White Hart Lane  36 230Watford  Hertfordshire  Vicarage Road  21 577West Bromwich Albion  West Bromwich  The Hawthorns  27 877West Ham United  London  Boleyn Ground  35 016

 Tabel 
KohtMeeskond+=–LVSVVVPunktid1.Leicester City231236836+32812.Arsenal201176536+29713.Tottenham Hotspur191386935+34704.Manchester City199107141+30665.Manchester United199104935+14366.Southampton189115941+18637.West Ham United161486551+14628.Liverpool1612106350+13609.Stoke City149154155-145110.Chelsea1214125953+65011.Everton1114135955+44712.Swansea City1211154252–104713.Watford129174050–104514.West Bromwich Albion1013153448-144315.Crystal Palace119183951–124216.Bournemouth119184567–224217.Sunderland912274862–143918.Newcastle United910194465–213719.Norwich City97223967–283420.Aston Villa38272776–4917Legend: + võite, = viike, – kaotusi, LV - löödud väravaid, SV - sisselastud väravaid, VV - väravate vahe

Leicester City võit oli üks suurimaid üllatusi Inglismaa jalgpallis läbi aegade. Suurema osa eelmisest hooajast oli Leicester veetnud väljalangemispositsioonil, sealhulgas täpselt pool hooaega viimasena. Ta oli üks peamisi pretendente väljakukkumisele ja kihlveokontorid pakkusid hooaja alguses Leicesteri peale panustamist kursiga 5000:1. Leicester tuli läbi aegade esimest korda Inglismaa meistriks. Senine parim tulemus oli tal 2. koht aastast 1929.

Bournemouth mängis Inglismaa kõrgeimas liigas läbi aegade esimest korda ja saavutas järelikult samuti klubi ajaloo parima tulemuse. Bournemouthi liigasse püsimajäämine oli samuti täielik üllatus.

 Kohad eurosarjades 
pisi|West Ham – Manchester City 2:2, 23. jaanuar 2016
Leicester City, Arsenal ja Tottenham Hotspur pääsesid UEFA Meistrite Liiga alagruppi. Manchester City pääses Meistrite Liiga eelringi. Viimati mängis Leicester eurosarjas 2000. aastal ja langes avaringis välja Belgradi Crvena Zvezda vastu.

Manchester United ja Southampton pääsesid UEFA Euroopa Liiga alagruppi. West Ham United pääses Euroopa Liiga kolmandasse eelringi.

 Väljalangejad 
pisi|Aston Villa – Chelsea 0:4, 2. aprill 2016. Alexandre Pato hakkab realiseerima penaltit seisuks 2:0.
Aston Villa jäi 17 punktiga viimaseks. Järgmine hooaeg on Premier League'i läbi aegade esimene ilma Aston Villata. Viimati puudus Aston Villa Inglismaa kõrgeimast liigast 1986/7 ja enne seda 1974/5.

Norwich City oli uustulnukaist ainus, kes ei suutnud liigasse püsima jääda.

Newcastle United jäi 18. kohale. Järgmine hooaeg on Premier League'i läbi aegade kolmas, kust Newcastle puudub. Eelmised olid 2008/9 ja Premier League'i avahooaeg 1992/3.

Neid kolme meeskonda asendavad järgmisel hooajal esiliiga võitja Burnley, teiseks tulnud Middlesbrough ja play-offi võitja Hull. Burnley ja Hull pöördusid Premier League'i tagasi esimesel katsel pärast väljalangemist, Middlesbrough pärast 7-aastast pausi.

 Auhinnad 
pisi|Jamie Vardy (2015)
pisi|Sergio Agüero (2016)
Aasta parimaks mängijaks valiti Leicesteri liider ründaja Jamie Vardy. Ka Inglise jalgpalliajakirjanikud valisid Vardy aasta parimaks, aga Inglismaa elukutselised jalgpallurid valisid oma lemmikuks tema meeskonnakaaslase Riyad Mahrez.

Aasta parimaks noormängijaks valiti Tottenham Hotspuri poolkaitsja Dele Alli.

Hooaja sümboolsesse koondisse valiti 11 mängijat, neist Leicesterist ja Tottenhamist kummastki 4 ning ülejäänud igaüks ise klubist. Need olid ründajad Jamie Vardy ja Harry Kane (teist aastat järjest, Tottenham), poolkaitsjad Riyad Mahrez, Dele Alli, N'Golo Kanté (Tottenham) ja Dimitri Payet (West Ham), kaitsjad Héctor Bellerín (Arsenal), Wes Morgan (Leicester), Toby Alderweireld ja Danny Rose (mõlemad Tottenham) ning väravavaht David de Gea (teist aastat järjest, Manchester United).

Igal kuul valiti samuti parim treener ja parim väljakumängija. Rohkem kui ühe korra valiti kuu parimaks Leicesteri treener Claudio Ranieri (novembris, märtsis ja aprillis) ning Tottenhami treener Mauricio Pochettino (septembris ja veebruaris), mängijatest James Vardy (oktoobris ja novembris) ning Manchester City ründaja Sergio Agüero (septembris ja aprillis).

Kõige rohkem väravaid, 25, lõi Harry Kane. James Vardy ja Sergio Agüero lõid 24 väravat. Neljas oli Romelu Lukaku (Everton) 18 ja viies Riyad Mahrez 17 väravaga.

Sergio Agüero lõi 3. oktoobril Newcastle'i vastu 6:1 lõppenud mängus 5 väravat. Kuid kaks nädalat hiljem, 18. oktoobril lõi Newcastle'i ründaja Georginio Wijnaldum 6:2 lõppenud mängus Norwichi vastu 4 väravat. Teised ei suutnud üle 3 värava ühes mängus lüüa.

Arsenali väravavaht Petr Čech suutis 16 mängus mitte palli väravasse lasta ja selles arvestuses jagas David de Gea 15 mänguga teist kohta.

Kõige rohkem kollaseid kaarte, 74, määrati Aston Villa mängijatele. Individuaalselt sai neid kõige rohkem, 11, Jack Colback Newcastle'ist. Kõige rohkem punaseid kaarte, 6, määrati Southamptoni mängijatele. Ainsana sai 3 punast kaarti Victor Wanyama Southamptonist.

Kategooria:Premier League'i hooajad
Kategooria:2015. aasta spordis
Kategooria:2016. aasta spordis